เช็คยัง! 5 หลักทรัพย์ติด Cash Balance วันนี้
ตลท.จับ ALT, GENCO, GENCO-W1, PPM-W1, WICE ติด Cash Balance เริ่ม 5 ก.ย.59-14 ต.ค.59
5 ก.ย. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท เอแอลที เทเลคอม จำกัด (มหาชน) หรือ ALT และบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO พร้อมด้วยใบสำคัญแสดงสิทธิในการจองซื้อหุ้นสามัญของบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) ครั้งที่ 1 หรือ GENCO-W1 รวมทั้งใบสำคัญแสดงสิทธิในการจองซื้อหุ้นสามัญของบริษัท พรพรหมเม็ททอล จำกัด (มหาชน) ครั้งที่ 1 หรือ PPM-W1 และบริษัท ไวส์ โลจิสติกส์ จำกัด (มหาชน) หรือ WICE โดยให้มีผลตั้งแต่วันที่ 5 ก.ย.2559 สิ้นสุดวันที่ 14 ต.ค.2559